Fredrik Græsvik

Fredrik Græsvik (født 1967) er en norsk journalist, foredragsholder, forfatter, programleder og dokumentarfilmskaper med 30 års fartstid i TV 2. Han har skrevet flere bøker innen sitt fagområde som utenriksreporter.

 Utdanning 
Græsvik er utdannet statsviter og journalist fra Northern Illinois University i USA.

 Liv og virke 
I 1991 bosatte han seg i Bergen og begynte i NRK Radio der han blant annet jobbet med programpostene Middagsstunden og Sånn er livet i P1. I 1992 dro han til Libanon som presse- og informasjonsoffiser for de norske FN-styrkene, UNIFIL.

Han ble ansatt i TV 2s utenriksavdeling i februar 1994, og var i årene 1998–2002 utenrikssjef i TV 2. Græsvik hadde et spesielt ansvar for TV 2s Midtøsten- og Afghanistan-dekning, og dekket flere væpnede konflikter i Asia, Europa, Amerika og Afrika. Græsvik var en av tre norske journalister i Bagdad da USA angrep Irak i mars 2003, og han var med i utenriksminister Jonas Gahr Støres følge da delegasjonen ble angrepet på Serena Hotel i Kabul i 2008.

Græsvik har vært programleder for flere programmer, blant annet Artistgallaen og Til bords med fienden. I 2016 og 2018 var han programleder for underholdningsprogrammet God sommer Norge. 

Fra mars 2017 til april 2022 var han USA-korrespondent for TV 2 og TV 2 Nyhetskanalen, basert i Washington, D.C.. Etter 5 år som utenrikskorrespondent i USA for TV 2 ga han seg og uttalte at han følte seg ensom det siste året i USA, blant annet grunnet koronapandemien.

Fredrik Græsvik fikk i juni 2022 kritikk av Norsk Redaktørforening og Norsk Presseforbund etter å ha sendt meldinger til finansmannen Eirik Furuseth på Facebook Messenger. Furuseth fortalte til medier at han opplevde meldingene fra Græsvik som truende og som et slags forsøk på å tie ham. TV 2 og Græsvik selv gikk senere ut og beklaget hendelsen. Senere ble TV 2 felt på tre punkter i Pressens Faglige Utvalg for samme sak.

Han sluttet i TV 2 i august 2024. 

Græsvik har medvirket i flere podkaster om historiske hendelser der han selv har vært tilstede. Han er også foredragsholder.

 Bibliografi 
 2024 Skadeskutt. Et liv langs verdens frontlinjer. J. M. Stenersen. ISBN 9788272018480
 2021 Den tapte krigen. Norge og NATO i Afghanistan 2001 - 2021. Kagge. ISBN 9788248929147
 2017 Dømt til døden i Kongo. Historien om Tjostolv Moland og Joshua French. Kagge. ISBN 9788248921172
 2016 Flukten. Krig, revolusjon og en families reise fra Syria til Norge. Kagge. ISBN 9788248918448
 2015 Evig krig. Israel og Palestina. Kagge. ISBN 9788248916482
 2014 Den tapte krigen. Norge i Afghanistan, Pax. ISBN 9788253035451
 2008 Skuddene på Serena hotell, Kagge. ISBN 9788248908197.
 2008 Forord til Al-Qaida og veien til 11. september av Lawrence Wright. Gyldendal. ISBN 9788205385566.
 2004 Året i bilder 2003, (m. flere), Damm. ISBN 9788204086068.
 2003 Høyt spill i Bagdad, Damm ISBN 82-04-09260-1.

 Filmografi 
 2022 Paradise – byen som forsvant, TV 2. Regi, manus og foto. En film og klimaendringer og småbyen Paradise i California.
 2020 Drapet i Daytona, TV 2 Manus, regi og foto. Dokumentarfilm om Outlaws-lederen Thore Holm Hansens kamp for å bli frikjent for et drap i USA.
 2019 Med kronprinsen til Colombia, TV 2. Foto, manus og regi. Dokumentarfilm om Kronprins Haakons arbeid for FNs utviklingsprogram, UNDP.
 2018 Joshua French - dødsdømt og fri, TV 2. Manus og regi.
 2012 Dødsdømt og forlatt i Kongo, produsert av Pandora film for TV 2. Manus og regi. Dokumentarfilm om norske myndigheters håndtering av Moland og French
 2011 Krigens pris – den harde veien ut, produsert av Flimmer Film for TV 2. Manus og regi. Dokumentar om Norges Afghanistan-engasjement. Film nummer to i den tredelte dokumentarserien Krigens pris.
 2009 Dømt til døden i Kongo, Dokument2 TV 2. Manus og regi. Dokumentarfilm om de to dødsdømte nordmennene Moland og French.
 2008 Skuddene i Kabul, Dokument2 TV 2. Manus og regi. Dokumentarfilm om terrorangrepet mot Kabul Serena Hotell.
 2003 24 døgn i Bagdad, Dokument2 TV 2. Medvirkende. Dokumentarfilm om TV 2-teamets opplevelser under den amerikanske Invasjonen av Irak i 2003.

 TV-programmer 
 1994–2023 TV 2 Nyhetene, utenriksreporter.
 2017–2022 TV 2 Nyhetene, USA-korrespondent.
 2019–2021 Trumps verden, ukentlige programmer på TV 2 Nyheter om amerikanske tilstander
 2016–2018 God sommer Norge, daglig underholdningsprogram på TV 2 Direkte, programleder sammen med Katarina Flatland, Cathrine Fossum og Guri Solberg
 2013 Torsdag kveld fra Nydalen, gjesteprogramleder i humorprogram på TV 2 Direkte
 2013 Stjernene på slottet, portrettserie på TV 2 Direkte, deltaker sammen med Toralv Maurstad, Gro Hammerseng-Edin, Dennis Storhøi og Lise Karlsnes
 2012–2013 Til bords med fienden, programleder, matreiser til konfliktsoner sammen med mesterkokken Tom Victor Gausdal
 2012 Artistgalla 2012, programleder sammen med Hedda Kise

 Podkaster 
 2025– Utenrikskomiteen med Bogen og Græsvik. Aktualitet. (Bauer Media). Programleder sammen med Øystein Bogen.
 2024–2025 Fredrik og Zahid løser ingenting. Humor/aktualitet. (Bauer Media), programleder sammen med komikeren Zahid Ali.Fredrik og Zahid løser ingenting.
 2024 Fredrik Græsvik, uredigert. Aktualitet. (Bauer Media), programlederFredrik Græsvik, uredigert
 2023 Fredrik og Kadafi. Aktualitet. Produsert av Bauer Media for TV 2 Gruppen, programleder sammen med Kadafi ZamanFredrik og Kadafi
 2022–2025 Fredrik Græsvik – Med egne øyne. Historie. (Bauer Media), manusforfatter og forteller. Historier fra et dramatisk liv.

 Musikk 
 Kongens svigersønn (2024) Artist: Fredrik og Zahid. 

 Priser og nominasjoner 
 2026 Lydboken Skadeskutt i finalien til Den norske lydbokprisen i kategorien Innlesing av egen bok.
 2024 Podkasten Fredrik Græsvik, uredigert nominert til Prix Radio i kategoriene Beste intervju og Beste aktualitetspodkast.
 2023 Podkasten Fredrik Græsvik, med egne øyne nominert til Prix Radio i kategorien Beste lyddesign.
 2013 Nominert til Flyktninghjelpens Perspektivprisen.
 2013 Dokumentarfilmen Dødsdømt og forlatt i Kongo blant de nominerte til Gullruten i kategorien Beste dokumentarfilm.
 2012 Tildelt den internasjonale kringkastingsprisen AIB Award for beste internasjonale dokumentarfilm, Krigens pris.
 2012 Tildelt den internasjonale kringkastingsprisen AIB Award for beste tv-serie, Til bords med fienden.
 2012 Dokumentarserien Krigens pris blant de nominerte til Gullruten i kategorien Beste TV-serie.
 2012 TV-serien Til bords med fienden blant de nominerte til Gullruten i katagoriene Beste nyskapning og Beste TV-serie.
 2012 Tildelt Bergen journalistlags «Sølvparaplyen» for dokumentarfilmserien Krigens pris.
 2009 Diplom og andreplass, den internasjonale kringkastingsprisen AIB Award i kategorien beste nyhetsdekning for en reportasjeserie om barn i Gaza og Israel under Gaza-krigen i 2008–2009.
 2008 Diplom og andreplass, den internasjonale kringkastingsprisen AIB Award i kategorien beste internasjonale dokumentar. Skuddene i Kabul.
 2006 Tildelt Bergen journalistlags GullparaplyenGullparaplyen for dekningen av krigen mellom Israel og Hizbollah.

Referanser 

Eksterne lenker 

  Med egne øyne, podkast
  Fredrik og Kadafi, podkast
  uredigert'', podkast
  Græsvik hos Kagge forlag
  Fredrik Græsvik hos Pax forlag
  Dømt til døden i Kongo: samtale med Fredrik Græsvik – lydopptak på Bergen Offentlige Bibliotek 27. november 2017

Kategori:Norske journalister
Kategori:Norske TV-programledere
Kategori:Norske dokumentarfilmskapere
Kategori:Norske sakprosaforfattere
Kategori:Norske korrespondenter
Kategori:Programledere for TV 2
Kategori:TV 2-journalister
Kategori:UNIFIL-personell
Kategori:Personer fra Oslo